Title: ประกาศสำนักงานปลัดกระทรวงการพัฒนาสังคมและความมั่นคงของมนุษย์ เรื่อง สถานที่ติดต่อเพื่อขอรับข้อมูลข่าวสารของสำนักงานปลัดกระทรวงการพัฒนาสังคมและความมั่นคงของมนุษย์

ประกาศสำนักงานปลัดกระทรวงการพัฒนาสังคม

ประกาศสำนักงานปลัดกระทรวงการพัฒนาสังคม
และความมั่นคงของมนุษย์
เรื่อง
สถานที่ติดต่อเพื่อขอรับข้อมูลข่าวสารของสำนักงานปลัดกระทรวง
การพัฒนาสังคมและความมั่นคงของมนุษย์[๑]

ตามที่มีประกาศสำนักงานปลัดกระทรวงการพัฒนาสังคมและความมั่นคงของมนุษย์
เรื่องโครงสร้าง การจัดองค์กรในการดำเนินงาน อำนาจหน้าที่ วิธีการดำเนินงานและสถานที่ติดต่อเพื่อขอรับข้อมูลข่าวสาร
ลงวันที่ ๓๐ มิถุนายน พ.ศ. ๒๕๔๗ นั้น

เนื่องจากสำนักงานปลัดกระทรวงการพัฒนาสังคมและความมั่นคงของมนุษย์ได้ย้ายที่ทำการจากอาคารซันทาวเวอร์ส
เอ ถนนวิภาวดีรังสิต เขตจตุจักร กรุงเทพมหานคร ๑๐๙๐๐ ไปปฏิบัติงานที่กรมพัฒนาสังคมและสวัสดิการ
และสถานสงเคราะห์เด็กหญิงบ้านราชวิถี ตั้งแต่วันพุธที่ ๑ กุมภาพันธ์ พ.ศ. ๒๕๔๙ เป็นต้นไป นั้น มีผลให้ที่ตั้งของสถานที่ติดต่อเพื่อขอรับข้อมูลข่าวสารของสำนักงานปลัดกระทรวงการพัฒนาสังคมและความมั่นคงของมนุษย์เปลี่ยนแปลงไปจากเดิม
ดังนั้น เพื่อให้เป็นไปตามมาตรา ๗ (๓) แห่งพระราชบัญญัติข้อมูลข่าวสารของราชการ พ.ศ.
๒๕๔๐ จึงยกเลิกความในข้อ ๒ แห่งประกาศสำนักงานปลัดกระทรวงการพัฒนาสังคมและความมั่นคงของมนุษย์
เรื่อง โครงสร้างการจัดองค์กรในการดำเนินงาน อำนาจหน้าที่ วิธีการดำเนินงาน และสถานที่ติดต่อเพื่อขอรับข้อมูลข่าวสารลงวันที่
๓๐ มิถุนายน พ.ศ. ๒๕๔๗ ดังกล่าวข้างต้น และให้ประกาศสถานที่ติดต่อเพื่อขอรับข้อมูลข่าวสารของสำนักงานปลัดกระทรวงการพัฒนาสังคมและความมั่นคงของมนุษย์ใหม่
คือห้องสมุดกระทรวงการพัฒนาสังคมและความมั่นคงของมนุษย์ ตั้งอยู่เลขที่ ๒๕๕ ภายในบริเวณสถานสงเคราะห์เด็กหญิงบ้านราชวิถี
อาคารพิชเยนทรโยธิน ชั้น ๑ แขวงทุ่งพญาไท เขตราชเทวี กรุงเทพมหานคร
๑๐๔๐๐ หมายเลขโทรศัพท์ ๐ ๒๓๐๖ ๘๗๓๒

ประกาศ
ณ วันที่ ๒๒ กุมภาพันธ์ พ.ศ. ๒๕๔๙
วัลลภ
 พลอยทับทิม
ปลัดกระทรวงการพัฒนาสังคมและความมั่นคงของมนุษย์

ชัชสรัญ/ผู้จัดทำ
๓๑
มีนาคม ๒๕๔๙

[๑]
ราชกิจจานุเบกษา เล่ม ๑๒๓/ตอนที่ ๓๒ ง/หน้า ๕๗/๒๓ มีนาคม ๒๕๔๙